'पाक में सैन्य अभियान समाप्त कर सकता है अमेरिका'  
अमेरिका के रिपब्लिकन पार्टी के राष्ट्रपति पद के दावेदार रॉन पॉल ने अमेरिका और पाकिस्तान के बीच सम्बंधों को 'निराशाजनक स्थिति' करार दिया है।
अमेरिका के रिपब्लिकन पार्टी के राष्ट्रपति पद के दावेदार रॉन पॉल ने अमेरिका और पाकिस्तान के बीच सम्बंधों को 'निराशाजनक स्थिति' करार दिया है। उन्होंने कहा कि अमेरिका पाकिस्तान में अपना सैन्य अभियान समाप्त कर सकता है, लेकिन उन्हें लगता है कि ऐसा प्रयास 'नाकाम' साबित होगा।  टेक्सास के सांसद रॉन पॉल ने बुधवार को समाचार चैनल 'एमएसएनबीसी' से कहा, "मैं पूरी चीजों को  अव्यवस्थित देखता हूं और मेरा मानना है कि हम पाकिस्तान में कायम रहने जा रहे हैं।" उन्होंने कहा, "मैं अगले अभियान के बारे में सोचता हूं तो मुझे डर लगता है। मेरा मानना है कि यह हास्यास्पद है और हमारी विदेश नीति ऐसी है कि हमें ऐसा करने की जरूरत नहीं है।"  पॉल के अनुसार, वह अफगानिस्तान से भी बड़े पैमाने पर वहां सैन्य अभियान देखते हैं, लेकिन यदि ऐसा होता है तो 'यह सम्भवत: बेहद असफल होगा।' उन्होंने कहा कि अमेरिका ने पाकिस्तान में गृह युद्ध की स्थिति उत्पन्न कर दी है और अलकायदा सरगना ओसाम बिन लादेन के ठिकाने पर हमला कर देश की राष्ट्रीय सुरक्षा का उल्लंघन किया है।